Medlemmer av Salangen Menighetsråd/Fellesråd

#### INNKALLING TIL MENIGHETS/FELLESRÅDSMØTE

Det innkalles herved til møte i Menighets/Fellesrådet, tirsdag 28.9.21kl.18.00 i kirka.

**Saker til behandling:**

# **Sak 32/21 Godkjenning av innkalling og saksliste**

**Sak 33/21 Godkjenning av protokoll fra Menighets/Fellesrådsmøte 8.6.21**

**Sak 34/21 Referater**

**FR Sak 35/21 Parkering Elvenes kapell**

**FR Sak 36/21 Regnskapsrapport pr 31.8.21**

**FR Sak 37/21 Bruk av disposisjonsfond**

**FR Sak 38/21 Budsjett 2022**

**FR Sak 39/21 Ny regnskapsavtale**

**FR Sak 40/21 Detaljregulering for utvidelse av gravlund**

**MR Sak 41/21 Høring – Ny kirkelig organisering**

**MR Sak 42/21 Disponering av gaver**

**MR Sak 43/21 Særskilt tilskudd til frivillig innsats i menigheter i DNK grunnet covid-19 utbruddet**

**MR Sak 44/21 Markering av Allehelgensdag**

Innkallingen sendes også til de to første vara medlemmene og Prosten.

Melding om fravær gis snarest på mail: to368@kirken.no eller **tlf. 77 17 14 00**

Sissel Fjelstad har ansvar for bevertningen.

**Vel møtt!**

# Andreas Bay Tonje Østvik

Leder kirkeverge/daglig leder

**MØTEBOK**

#### Sak 32/21 Godkjenning av innkalling og saksliste

**Forslag til vedtak:**

Innkalling og saksliste godkjennes. Møtet er lovlig satt.

#### Sak 33/21 Godkjenning av protokoll fra menighets/fellesrådsmøte 8.6.21

**Forslag til vedtak:**

Protokollen fra Menighets/fellesrådsmøte den 8.6.21 godkjennes.

#### Sak 34/21 Referater

*Følgende referater fremlegges:*

1. AU hadde møte 8.9.21 og gikk gjennom sakene til dagens møte.
2. Ansvarsforsikring og ulykkesforsikring 2021

KA anbefaler alle lokale enheter i Den norske kirke å ha både ansvarsforsikring og ulykkesforsikring som omfatter frivillige og besøkende ved arrangementer i regi av Den norske kirkes virksomhet. Siden 2010 har alle de kirkelige fellesrådene sluttet seg til ordningen og dekket sin del av forsikringene etter faktura fra KA. Begge forsikringene leveres av KNIF Trygghet Forsikring ([www.knif.no](http://www.knif.no/)).

[Ansvarsforsikringen](https://www.ka.no/_service/300851/download/id/509001/name/Vilk%C3%A5r+Ansvarsforsikring+1.1.18.pdf) gir utbetaling der den lokale kirke er påført et rettslig erstatnings-ansvar i forbindelse med frivillige og besøkende ved arrangement. Videre omfatter ordningen en formueskadeerstatning (økonomisk tap som tredjemann påføres ved uaktsomhet fra kirkens side) og underslagsforsikring (økonomiske tap når ansatte har foretatt bestemte straffbare handlinger overfor menighetsråd/fellesråd).

[Ulykkesforsikringen](https://www.ka.no/_service/300851/download/id/509005/name/Vilk%C3%A5r+ulykkesforsikring1.1.20.pdf) gir utbetalinger ved ulykker/skader på person som medfører død, invaliditet eller behandlingsutgifter (nytt i år er at aldersgrensen er økt fra 75 til 80 år). Forsikringen gir utbetaling selv om arrangør ikke er rettslig ansvarlig for skaden. Tilsvarende ulykkesforsikring er nå blitt vanlig i alt frivillig arbeid, idrett mv.

De som i utgangspunktet er dekket under disse forsikringene er deltagere, frivillige, og besøkende ved arrangementer i regi av Den norske kirke. Virksomheter som er etablert som egne virksomheter (stiftelser, foreninger, aksje-selskap mv) er ikke inkludert. Dvs aktiviteter i regi av frivillige organisasjoner som ikke er en del av menighetens regnskap, er ikke dekket.

Premien er noe justert fra 2020, men totalprisen har ikke gått opp. For fellesråd i kommuner med under 2500 innbyggere er egenandelen kr 400,- i året.

1. Informasjon om delingsprosjekt mellom Ovf og Den norske kirke

Prosjektet har en varighet i inntil 5 år, hvorav fase 1 er avsluttet. Hovedformålet med fase 1 har vært å fremforhandle en liste over hvilke eiendommer (hovedsakelig presteboliger og tomter) partene mener innfrir kriteriene satt i stortingsmeldingen for overføring fra Ovf til kirken. Kort oppsummert er tallenes tale slik: Det er enighet om å overføre 133 presteboliger.

Det er også enighet om å IKKE overføre 133 presteboliger.

Det er uenighet om 30 presteboliger innfrir kravet til overføring eller ikke (Ovf mener de ikke innfrir, kirken mener de gjør det og dermed bør overføres).

I tillegg er det argumentert for bispeboliger og kontorlokaler.

Når det gjelder tomtene til kirkegrunn og gravplassgrunn, er det kommet til enighet om å overføre 192, og kun uenighet om 1.

Det er viktig å understreke at dette er resultatet av forhandlingsutvalgets arbeid.

Rapporten er nå overlevert departementet, som forbereder regjeringsbehandling av saken.

Departementet har valgt å unnta hele rapporten fra offentligheten før den er ferdig behandlet. Derfor kan vi ikke pr i dag svare på spørsmål som gjelder enkelteiendommer, selv om vi vet at det er mange som har spørsmål om dette.

Når og hvordan informasjon om endelig beslutning, og hvilke eiendommer som blir overført til kirken og ikke, vil vi komme tilbake til når vi vet mer om prosessen videre.

1. KAs fremtidige rolle i digitaliseringsarbeidet i Den norske kirke –

Høring blant KAs fellesrådsmedlemmer. Høringen kom rett før ferien med høringsfrist 20.august. Denne har vi ikke svart på.

1. Høring gravplassloven, høringsfrist 1.oktober

I takt med samfunnsutviklingen er det behov for å oppdatere og forbedre regelverket i gravplassloven. I høringen foreslås det både organisatoriske og praktiske regelendringer. Blant annet foreslås det å klargjøre at kirkelig fellesråd må følge taushetspliktreglene og arkivloven når de opptrer som gravplassmyndighet. Dette er en oppfølging av Stortingets stadfestelse i fjor av at Den norske kirke lokalt skal være lokal gravplassmyndighet.

Departementet foreslår en nærmere regulering slik at urnevegger som ble tillatt fra årsskiftet, kan tas i bruk. I tillegg foreslås det å tillate navneflytting til navnet minnelund, innenfor gitte rammer. Bakgrunnen er at det er mange som ønsker stellfrie graver i navnet minnelund. De ønsker også at navnene på avdøde som stod hverandre nær i livet, plasseres inntil hverandre på gravplassen.

Høringen følger opp KAs undersøkelse om dårlig nedbryting i kistegraver. Det foreslås å utvide gravplassmyndighetens adgang til å stenge for kistegravlegging der jorden er uegnet.

Høringspapirene ligger her: <https://www.regjeringen.no/no/dokumenter/horing5/id2865387/>

1. Gravlundsarbeider/kirkevaktmester/renholder Rainer Heitmann har sagt opp. Stilingen

er utlyst med søknadsfrist 1.oktober. Ønskelig med tiltredelse 17.november slik at det blir litt overlapping før Rainer har siste arbeidsdag 26. november.

**Forslag til vedtak:**

De fremlagte referatene tas til orientering.

**FR Sak 35/21 Parkering Elvenes kapell**

Elvenes kapell har ikke egen parkeringsplass. I alle år har besøkende til kapellet parkert på gården til Sverre Enoksen, nå overtatt av sønnen Bjørn Sverre Enoksen, på den andre siden av veien. Dette har fungert greit, og om vinteren er plassen brøytet.

Ifølge Enoksen har det fra gammelt av vært avtale om at det er greit å parkere her, mot at familien ikke skal betale festeavgift for sine graver på kirkegården. Det er ikke funnet noen skriftlig avtale om dette, men det er ønskelig fra Enoksen å få en skriftlig avtale på dette. Dette er samme familie som i sin tid gav grunn til kirkegården.

Familien har 12 graver pluss en ledig festegrav, totalt 13 graver på kirkegården. Festeavgiften for disse gravene utgjør kr 3500 \* 13 = 45 500 / 20 år = 2 275,- i året.

Den ene graven står hans søster Eli Josefine Enoksen Carlsen ansvarlig for, mens resten står på Bjørn Sverre Enoksen. Han planter og steller alle gravene, og vil gjerne videreføre den gamle avtalen.

**Forslag til vedtak:**

Salangen menighetsråd viderefører dagens praksis med parkering/brøyting mot bortfall av festeavgift for familiegravene. Avtalen er gyldig inntil eiendomsforholdet på gården endres.

**FR Sak 36/21 Regnskapsrapport pr 31.8.21**

**Forslag til vedtak:**

Regnskapsrapporten pr 31.8.21 tas til orientering.

**FR Sak 37/21 Bruk av disposisjonsfond**

Kirketårnet er endelig malt og kirka er forhåpentligvis tett. Det betyr at det innvendige

arbeidet kan starte. Tidligere års overskudd er avsatt til disposisjonsfond som var tiltenkt

vedlikehold av kirka. Saldo disposisjonsfond kr 401 154,-

Ytterdørene er dårlige, og slipper inn mye kald trekk. Nye ytterdører bør prioriteres, og da

med universal åpning på hovedinngangen.

Personalkjøkken i kjelleren kan bygges opp igjen. Her har vi det meste og vaktmester Rainer

skal bygge dette opp igjen før han slutter. I tillegg trengs rørlegger. Det er avsatt midler til å

få kjøkkenet i stand.

Det er maling igjen etter at kirketårnet ble malt, og firma som malte skal også male

betongveggen på langsiden mot hovedveien. Skal vi bruke av disposisjonsfondet til også å

male den røde treveggen?

**FR Sak 38/21 Budsjett 2022**

Budsjettforslaget for 2022 er utarbeidet med utgangspunkt i årets budsjett. Dette er ikke ferdig

enda, og ettersendes.

Til våren er det ønskelig å arrangere stor vårdugnad og male langveggen ved hovedinngangen

på dugnad. Da er det kun utgifter til maling og pensler/ruller.

**FR Sak 39/21 Ny regnskapsavtale**

Regnskapet føres av Målselv kirkelige fellesråd v/kirkevergen, men de har sagt opp avtalen

med virkning fra 31.12.2021. De vil i tillegg foreta avslutning av regnskapet for 2021.

Kirkevergen i Målselv tipset oss om å ta kontakt med Aider, tidligere Tet, for om mulig å

inngå avtale direkte med dem. Fordelen er at da kan vi fortsette med samme regnskapssystem

og slipper ny opplæring og flytting av regnskap. Gratangen hadde tidligere samme avtale som

oss, men de har nå inngått avtale direkte med dem. Aider kan gjøre dette, og vil komme med

tilbud.

**FR Sak 40/21 Detaljregulering for utvidelse av gravlund**

Ressursutvalget vedtok i møte 3. september å legge forslag til detaljregulering for utvidelse av gravlund ved Salangen kirke til offentlig ettersyn og høring.  
Forslaget ligger vedlagt, på hjemmesiden til Salangen kommune, [www.salangen.kommune.no](http://www.salangen.kommune.no/) eller fås ved henvendelse til Servicetorget.

Innspill merkes sak 21/285 og sendes til Salangen kommune, postboks 77, 9355 Sjøvegan,

[postmottak@salangen.kommune.no](mailto:postmottak@salangen.kommune.no) eller bruk elektronisk skjema via hjemmesiden.

Høringsfrist 22. oktober 2021.

**Forslag til vedtak:**

Detaljregulering for utvidelse av gravlund tas til orientering.

**MR Sak 41/21 Høring – Ny kirkelig organisering**

Rapporten om ny kirkelig organisering er sendt på høring. Siden 2005 har kirkemøtet i Den

norske kirke hatt som mål å samle arbeidsgiveransvaret for alle som jobber lokalt i kirken. I

mars 2021 leverte Müller-Nilssen-utvalget sin utredning om hvordan dette kan se ut med

organisering på prostinivå. Organisering på dette nivået er ikke utredet tidligere, og derfor bad

kirkerådet om utredning på dette nivået. Det som nå skal høres, er om dette er modeller som

kan benyttes for å lage ny kirkelig organisering for Den norske kirke.

Den nye trossamfunnsloven trådte i kraft 1.januar 2021. Før dette ga kirkeloven detaljert

regelverk for organisering av kirken. Nå har Stortinget gjennom trossamfunnsloven overlatt til

Kirkemøtet å beslutte kirkens organisering. Innenfor visse rettslig rammer er det opp til kirken

selv å bestemme hvordan trossamfunnet skal være organisert. Trossamfunnsloven viderefører

ordningen med at trossamfunnet Den norske kirke har to typer rettssubjekter, soknet og

rettssubjektet Den norske kirke. Denne strukturen har betydning for arbeidsgiver-

organiseringen. Det at det er to finansieringskilder for kirken har også stor betydning for

handlingsrommet for en kirkelig organisering.

Det blir felles informasjonsmøte for ansatte og rådsmedlemmer i hele prostiet mandag

20.september. Høringsfristen er 1. desember 2021. Vedlagt følger høringsspørsmålene.

Mer info: <https://kirken.no/nb-NO/om-kirken/slik-styres-kirken/kirkelig%20organisering/>

**Forslag til vedtak:**

Høringen tas foreløpig til orientering, og behandles på et senere møte.

**MR Sak 42/21 Disponering av gaver**

Menigheten har mottatt testamentert gave på kr 10 000,- til kirka og kr 10 000,- til

menighetsbladet. Gavene er kommet på konto, og tilfalles ordinær drift dersom de ikke øremerkes noe. Det er sendt takkebrev til avdødes familie, og det er takket for gaven i menighetsbladet.

Menighetsbladet går ikke mer enn rundt, så her kommer det godt med en liten buffer til

ordinær drift. Men er det noe konkret vi kan bruke de 10 000,- til kirka på?

**MR Sak 43/21 Særskilt tilskudd til frivillig innsats i menigheter i DNK grunnet covid-19 utbruddet**

Den norske kirke ved Kirkerådet har mottatt et engangstilskudd på 18 millioner kroner fra Kulturdepartementet. I brevet heter det:

*Formålet med tilskuddet er å støtte opp under frivillighetspolitiske mål om bred deltakelse*

*og mangfold og avhjelpe organisasjoner med frivillig innsats gjennom den pågående covid-19- krisen gjennom å stimulere til aktivitet innenfor rammene av smittevernrestriksjoner gitt av offentlige myndigheter som følge av covid-19. Tilskuddet skal gå til menigheter i Den norske kirke med frivillig innsats, som har hatt merkostnader og/eller mindreinntekter som følge av covid-19-utbruddet i perioden. Midlene skal brukes i den frivillig- og ikke*

*fortjenestebaserte virksomheten til menighetene. Midlene kan ikke brukes til ordinære driftsoppgaver, investeringer, avskrivninger og avdrag på lån.*

Kirkerådet har i samråd med KA besluttet å videreføre tilskuddet i sin helhet til alle landets kirkelige fellesråd.

Tilskuddsbrevet beskriver hva tilskuddet kan, og ikke kan, brukes til. Kirkerådet vil ikke legge vesentlig føringer på bruk av midlene utover at de skal bidra til å fremme det frivillige arbeidet i menighetene. Det er ønskelig å få til et «løft» for hele kirken ifm. gjenåpningen. For å få til dette «løftet» skal midlene brukes innen utgangen av 2021. Aktuelle tiltak for tilskuddet vil f.eks være: åpne kirker, kulturaktiviteter, barne- og ungdomsaktiviteter og diakonale tiltak med fokus på frivillighet. Midlene skal ikke brukes til formål som er omfattet av det kommunale finansieringsansvaret. Det planlegges en nasjonal kampanje som vil fokusere på at kirken og dens tilbud igjen er fysisk tilgjengelig. Denne kampanjen vil foregå i de to siste ukene av september.

Vi har fått kr 15 000,- som vi kan bruke til å fremme det frivillige arbeidet i menigheten. Hva skal vi bruke de til? Arbeidsutvalget foreslår å bruke dem på et godt måltid i forbindelse med en utvidet dugnad til våren.

**Forslag til vedtak:**

Koronatilskuddet på kr 15 000,- brukes til et godt måltid i forbindelse med en utvidet dugnad til våren.

**MR Sak 44/21 Markering av Allehelgensdag**

Saken ble forrige gang behandlet i fjor høst som MR Sak 37/20, hvor følgende vedtak ble fattet

Salangen menighetsråd ønsker at planlegging av neste års allehelgen tas opp på menighetsrådsmøte tidlig på høsten. Ideen med å arrangere stand er fin, og det er ønskelig å gjennomføre det til neste år.

Hvorfor markeres allehelgen i Den norske kirke?

Minnemarkeringer for de døde er blant de eldste kristne skikkene. Tidligere var det martyrene, de som ble drept for sin kristentro, som ble minnet. Senere oppsto behovet for en minnedag for alle de navnløse kristne som døde. Dette ble allehelgensdag.

I dag samles mennesker i kirker i hele landet for å minnes de døde. Mennesker samles i takk til Gud for alt som har vært av liv og fellesskap med dem som vi har mistet. Vi ber også om Guds hjelp i sorgen og savnet etter våre kjære.

Allehelgensdag er søndag 7. november og det er planlagt minnegudstjeneste kl 11. Skal det i tillegg være åpen kirke, evt med musikk på ettermiddagen?

I fjor kom det forslag fra Den norske kirke sentralt å arrangere stand for å dele ut lys før allehelgen. Vi fikk tilsendt lysholdere til å sette lys i til utdeling, men vi rakk ikke å gjennomføre stand. Ønsker vi å arrangere stand i år?